‘ટાઇમ મશીન’ની સંકલ્પના વિશે આપણે સહુ જાણીએ છીએ. ભૂતકાળમાં બનેલી ઘટનાને વર્તમાનના સંદર્ભમાં જોવાની અને માણવાની અનોખી રીત એટલે ‘ટાઈમ મશીન’. તો ચાલો આજે એ ‘ટાઇમ મશીન’ની મુલાકાતે જઈએ. એમાં આજથી બરાબર ૧૨૫ વર્ષ પહેલાંના સમયમાં આપણે પહોંચી ગયા છીએ. ઈ.સ. ૧૮૯૩ની એ સાલ છે. ૧૧મી સપ્ટેમ્બર અને સોમવારનો એ યાદગાર દિવસ છે. દુનિયાની પ્રથમ વિશ્વધર્મ પરિષદનું સ્થળ છે અમેરિકાનું શિકાગો શહેર. આ વિશ્વ ધર્મ પરિષદના ઉદ્ઘાટનના દિવસે લગભગ પાંચેક હજાર જેટલી વ્યક્તિ બેસી શકે તેવા એ ભવ્ય સભાખંડનું નામ છે ‘કોલંબસ સભાગૃહ’.